el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Μαζί με το άγχος, την ένταση, την ατμόσφαιρα και άλλους παράγοντες που προκαλούν πονοκεφάλους, βρίσκουμε και τη διατροφή στη λίστα. Όπως, όμως, μπορεί να τον προκαλέσει, έχει τη δυνατότητα και να τον καταπολεμήσει.
Δεν είναι λίγοι αυτοί που έχουν εντοπίσει ποιες τροφές τους προκαλούν πονοκέφαλο και ποιες τους βοηθούν να τον καταπολεμήσουν, κάτι που μπορεί να κάνει οποιοσδήποτε πάσχει, αρκεί να κατανοήσει τον πόνο και να εντοπίσει τα συμπτώματα, τα αίτια και το είδος του πονοκεφάλου. Οι παρακάτω τροφές ίσως σας ανοίξουν το δρόμο για να δώσετε μια λύση στο πρόβλημά σας και να ζήσετε μια ζωή χωρίς… πόνο.
Παλαιωμένο τυρί: Μια από τις πιο συνηθισμένες, διατροφικές αιτίες πονοκεφάλου είναι και το ώριμο, παλαιωμένο τυρί, λόγω της ουσίας τυραμίνης που περιέχει, η οποία δημιουργείται καθώς διασπάται η πρωτεΐνη – κι όσο πιο παλιό το τυρί, τόσο περισσότερη τυραμίνη περιέχει. Αν έχετε διαπιστώσει ότι ο πονοκέφαλος παραμονεύει όποτε καταναλώνετε τέτοιου είδους τυριά, αποφύγετέ τα και παραμείνετε μακριά από το ροκφόρ, το μπρι, τη φέτα, το τσένταρ, την παρμεζάνα κ.λπ.
Πρόσθετες ουσίες και συντηρητικά: Υπάρχουν ουσίες, όπως το νιτρικό και νιτρώδες άλας νατρίου και το γλουταμινικό μονονάτριο (γνωστό και ως MSG), τις οποίες συναντάμε συχνά σε επεξεργασμένα κρέατα (ζαμπόν, λουκάνικα, μπέικον, κονσερβοποιημένα κρέατα) και σε σάλτσες σόγιας και έχουν συνδεθεί με τη συμπίεση των αιμοφόρων αγγείων, η οποία προκαλεί πονοκεφάλους σε ορισμένους ανθρώπους.
Μπανάνες: Τα γλυκά αυτά φρούτα περιέχουν επίσης τυραμίνη, αν και οι ειδικοί υποστηρίζουν ότι η περισσότερη βρίσκεται στη φλούδα κι όχι στο ίδιο το φρούτο. Αν και δεν υπάρχει επαρκής έρευνα που να στηρίζει το ότι οι μπανάνες προκαλούν πονοκεφάλους, αρκετοί ειδικοί συνιστούν να τις αποφεύγουν όσοι έχουν τάση για πόνους στο κεφάλι ή να τις καταναλώνουν αφαιρώντας τα κομμάτια από τη φλούδα που μένουν πάνω στο φρούτο. Το αβοκάντο, τα σύκα, οι σταφίδες, η παπάγια και τα δαμάσκηνα έχουν επίσης παρόμοια δράση όσον αφορά τις κεφαλαλγίες.
Φιστίκια: Όπως το τυρί και μερικά φρούτα, έτσι και κάποιοι ξηροί καρποί, όπως τα φιστίκια, περιέχουν επίσης τυραμίνη (σε μικρότερες, φυσικά, ποσότητες) σύμφωνα με το NPR.
Καφεΐνη: Η αλήθεια είναι ότι η επιστημονική κοινότητα δεν έχει ακόμη αποφανθεί για τη δράση της καφεΐνης σχετικά με τον πονοκέφαλο, αφού μπορεί να κάνει και καλό και κακό. Σε μικρές ποσότητες μπορεί να τον καταπραΰνει, ενώ προστίθεται και σε διάφορα παυσίπονα φάρμακα, καθώς βοηθά τον οργανισμό να απορροφήσει γρηγορότερα το φάρμακο. Από την άλλη, αν είστε εξαρτημένοι από αυτή, είτε σε μορφή φαρμάκων είτε σε καφέ, αυξάνετε τις πιθανότητές σας για πρόκληση πονοκεφάλου όταν οι επιδράσεις της περνούν. Καλό είναι να μην ξεπερνάτε τα 200mg καφεΐνης την ημέρα και μην ξεχνάτε ότι τη λαμβάνετε και από άλλες πηγές, όπως το τσάι, τη σοκολάτα κ.λπ.
Οι τροφές κατά του πονοκεφάλου
Ωμέγα-3 λιπαρά οξέα: Αν οι πονοκέφαλοι που σας ταλαιπωρούν προκαλούνται από φλεγμονή, η αύξηση των ωμέγα-3 λιπαρών οξέων στη διατροφή σας μπορεί να μειώσει τον πόνο. Τα ψάρια όπως ο σολομός και οι σαρδέλες, όπως επίσης και ο λιναρόσπορος, αποτελούν πολύ καλές πηγές των ευεργετικών αυτών λιπαρών.
Καρπούζι: Αν και δεν είναι ακόμη η εποχή του, το καρπούζι μπορεί να σας βοηθήσει με τις… καλοκαιρινές κεφαλαλγίες που προκαλούνται από αφυδάτωση, όταν βρισκόμαστε όλοι μέρα στον ήλιο και δεν καταναλώνουμε επαρκείς ποσότητες νερού. Το ίδιο το νερό, φυσικά, αποτελεί μια πολύ καλή λύση στο θέμα της ενυδάτωσης, αλλά εξίσου καλές επιλογές είναι και τα φρούτα και λαχανικά με υψηλή περιεκτικότητα σε νερό , όπως το καρπούζι, η ντομάτα, το αγγούρι κ.λπ. Το νερό σε φρέσκα φρούτα και λαχανικά περιέχει απαραίτητα μέταλλα για την ενυδάτωσή μας, όπως μαγνήσιο. Προτιμήστε τα!
Σπανάκι: Οι λόγοι για να… καταβροχθίσετε το αγαπημένο φαγητό του Ποπάι είναι πολλοί, αλλά ένας είναι ιδιαιτέρως σημαντικός για όσους ταλαιπωρούνται από πόνους στο κεφάλι: η ριβοφλαβίνη (βιταμίνη Β2) που βρίσκεται στο πράσινο αυτό λαχανικό (αλλά και σε άλλα παρόμοια λαχανικά) έχει βρεθεί πως συνδέεται με την εμπόδιση εμφάνισης ημικρανίας.
Άλλα άρθρα σχετικά με: Σπανάκι, Καρπούζι, Φιστικιά, Φυτά και υγεία
Τα πιό όμορφα λουλούδια του καλοκαιριού!
Πως να φτιάξετε τα δικά σας αποξηραμένα φρούτα
Γαρύφαλλο, το "άνθος του Διός", καλλιέργεια και ιδιότητες
Πώς καλλιεργούμε το καρπούζι;
Σπαθόλαδο: πώς το φτιάχνουμε
Tροφές κατά του πονοκεφάλου
Η ιδέα του βραχόκηπου
Φυτέψτε Λουσίντουμ Βιβούρνο για όμορφη μπορντούρα
Πως φτιάχνουμε λιαστές ντομάτες
Οι αλλεργίες της άνοιξης: τα κύρια αλλεργιογόνα
Η αλλεργία είναι η αντίδραση του οργανισμού σε κάποιες ουσίες, τα λεγόμενα αλλεργιογόνα. Τα αλλεργιογόνα είναι χημικές ενώσεις...
Το εμπόριο της ελληνικής γούνας, έπεσε σε «συμπληγάδες»
Ανάμεσα σε δύο «συμπληγάδες», του πολέμου στην Ουκρανία και της διολίσθησης του ρουβλιού στη Ρωσία, που έχει ως...
Όμορφα Πασχαλινά αβγά με ... έμπνευση!
Ένα από τα πιο κεντρικά στοιχεία διακόσμησης και παράδοσης γι’ αυτή τη γιορτή είναι τα πασχαλινά αβγά. Μπορείτε...
ΕΛΓΑ: οι προσληφθέντες γεωπόνοι
Τον κατάλογο με τους 57 εποχικούς υπαλλήλους του κλάδου Πανεπιστημιακής Εκπαίδευσης Γεωπόνων, που προσλαμβάνει, για την αντιμετώπιση απρόβλεπτων...
Γάτες και φυτά… μία σχέση αγάπης και μίσους!
Στις γάτες αρέσει να μασουλάνε χόρτα , για αυτό αν επιθυμείς να μην καταστρέφουν τις γλάστρες σου μπορείς να αγοράσεις ειδικά γλαστράκια...
Το φθινόπωρο είναι ευεργετικό για την υγεία
Το φθινόπωρο, έστω και χωρίς πρωτοβρόχια και κίτρινα φύλλα στα δέντρα, έχει καταφθάσει και απόδειξη αυτού η ελαφριά ζακέτα που χρειαζόμαστε στις...
Μύρισε… φυσική καθαριότητα !!!
Εύκολα και οικολογικά, διώξτε τις δυσάρεστες μυρωδιές από τον χώρο σας! Ας δούμε τί μπορούμε να κάνουμε.-Σε νερό που βράζει ρίχνω ένα...
Σωστή διατροφή με φρούτα του φθινοπώρου
Το φθινόπωρο αποχαιρετάμε σιγά σιγά το καρπούζι, το πεπόνι, τα κεράσια, τα ροδάκινα κ.λ.π. Και αρχίζουν και κάνουν την εμφάνισή τους τα...
Καφές για λίπασμα στα φυτά μας
Η αλήθεια είναι ότι το κατακάθι του καφέ είναι πλούσιο σε άζωτο ενώ περιέχει και ασβέστιο, μαγνήσιο, φώσφορο, κάλιο, χαλκό και άλλα...
Καλοκαίρι: πως θα προτατέψετε τον σκύλο σας από τη ζέστη
Η ζέστη το καλοκαίρι επηρεάζει όχι μόνο τους ανθρώπους αλλά και τους σκύλους. Ο οργανισμός του είναι το ίδιο ευαίσθητος με τον...
Ο κήπος μας το καλοκαίρι
Κανείς δεν μπορεί να ισχυριστεί ότι ο ελληνικός κήπος είναι στις δόξες του στα μέσα του καλοκαιριού. Αντίθετα, είναι μάλλον θλιβερός, κουρασμένος...
Φρούτα του καλοκαιριού: ιδιότητες και θερμίδες
Το καλοκαίρι είναι ήδη εδώ και μας "κλείνει το μάτι" και τα χωράφια γεμίζουν με εύγευστα και χρωματιστά φρούτα. Τα φρούτα του...
Fytokomia.gr © 2016 | Φυτά | Σχεδιασμός κήπου | Χώροι κηπουρικής | Στάδια κηπουρικής | Βιολογική κηπουρική | Εχθροί και ασθένειες | Χρήσιμα και απαραίτητα